136.   ΠΡΟΕΔΡΙΚΟ ΔΙΑΤΑΓΜΑ υπ’ αριθ. 334 της 3/8 Σεπτ. 1983 (ΦΕΚ Α, 119) Μεταβίβαση αρμοδιοτήτων του Υπουργού Εμπορίου στους Νομάρχες. Άρθρο Μόνο.-1.Από τις αρμοδιότητες που ασκούνται από τον Υπουργό Εμπορίου, μεταβιβάζονται στους Νομάρχες οι παρακάτω: α)Η διαχειριστική εποπτεία των Εμπορικών, Βιομηχανικών, Επαγγελματικών, Βιοτεχνικών και Μικτών Επαγγελματοβιοτεχνικών Επιμελητηρίων της περιφερείας τους, με εξαίρεση τα Επιμελητήρια της περιφερείας τέως Διοίκησης Πρωτεύουσας (άρθρ. 33 παρ. 1 και 57 παρ. 2 του Νόμ. 1089/1980, ΦΕΚ 261 Α/1980). β)Ο έλεγχος της νομιμότητας και η έγκριση των πράξεων που αφορούν την υπηρεσιακή κατάσταση του προσωπικού των παραπάνω Επιμελητηρίων, με εξαίρεση τις πράξεις διορισμού απόλυσης, απόσπασης ή μετάταξης υπαλλήλων (άρθρ. 277 Π.Δ. 611/77 ΦΕΚ 198 Α/1977 και άρθρ. 1 του Νόμ. 1089/1980). γ)Η έκδοση αποφάσεων ύστερα από πρόταση του Διοικητικού Συμβουλίου του οικείου Επιμελητηρίου, με τις οποίες καθορίζονται θέματα σχετικά με τις συζητήσεις, την ψηφοφορία, την ευταξία των συνεδριάσεων του Διοικητικού Συμβουλίου και της Διοικητικής Επιτροπής και γενικά κάθε λεπτομέρεια που αφορά την εσωτερική διοίκηση των Επιμελητηρίων (άρθρ. 30 Νόμ. 1089/80). δ)Η έκδοση απόφασης ύστερα από σύμφωνη γνώμη της αρμόδιας Αγορανομικής Επιτροπής, που εκτελείται από τις οικείες Αστυνομικές Αρχές και με την οποία μπορεί να απαγορεύει τη λειτουργία κέντρου ή επιχείρησης: αα)Για διάστημα μέχρι 30 ημερών σε περίπτωση τελεσίδικης καταδίκης σε φυλάκιση τριών μηνών, το λιγότερο, για τα προβλεπόμενα από τον Αγορανομικό Κώδικα αδικήματα, της είσπραξης τιμήματος ανώτερου απ’ αυτό που αναγράφεται στους τιμοκαταλόγους και στα τιμολόγια, ακόμα και όταν δεν επιβάλλεται από το νόμο η τήρησή τους, ή της είσπραξης τιμών ανώτερων από τις ισχύουσες διατιμήσεις (ανώτατες τιμές) ή τιμών που περιέχουν ποσοστό κέρδους ανώτερο απ’ αυτό που καθορίζεται αγορανομικά (παρ. 1 του άρθρ. 57 α του Αγορανομικού Κώδικα, που προστέθηκε με το άρθρ. 5 του Νόμ. 802/1978, ΦΕΚ 121Α/9-8-78). ββ)Για διάστημα μέχρι τριών μηνών σε περίπτωση δεύτερης καταδίκης σε φυλάκιση ανώτερη των τριών μηνών, που επιβάλλεται μέσα σε τρία χρόνια από την τελεσιδικία της προηγούμενης καταδίκης για τα παραπάνω αδικήματα (παρ. 2 του άρθρ. 57α του Αγορανομικού Κώδικα, που προστέθηκε με το άρθρ. 5 του Νόμ. 802/78). γγ)Για διάστημα μεγαλύτερο των τριών μηνών και μέχρι οριστικής απαγόρευσης λειτουργίας, σε περίπτωση τρίτης καταδίκης σε φυλάκιση ανώτερη των τριών μηνών που επιβάλλεται μέσα σε τρία χρόνια από την τελεσιδικία της προηγούμενης καταδίκης για τα παραπάνω αδικήματα (παρ. 3 του άρθρ. 57α του Αγορανομικού Κώδικα, που προστέθηκε με το άρθρ. 5 του Νόμ. 802/78). δδ)Για διάστημα που κλιμακώνεται σύμφωνα με τις προϋποθέσεις που προβλέπουν οι περιπτώσεις αα, ββ και γγ του εδαφίου αυτού, σε περίπτωση καταδίκης και ανεξάρτητα από την ποινή που επιβλήθηκε, για το προβλεπόμενο από τον Αγορανομικό Κώδικα αδίκημα της νοθείας τροφίμων και γενικά ειδών βιοτικών αναγκών που προορίζονται για εμπορία (παρ. 4 του άρθρ. 57 του Αγορανομικού Κώδικα που προστέθηκε με το άρθρ. 5 του Νόμ. 802/78). εε)Για πρόσκαιρο διάστημα ή και οριστικά σε περίπτωση τελεσίδικης καταδίκης για το προβλεπόμενο από τον Αγορανομικό Κώδικα αδίκημα της εκ προθέσεως πώληση ή κατοχής για πώληση ή διανομής για κατανάλωση τροφίμων που έχουν αποσυντεθεί ή προέρχονται από μη ζώντα ή άρρωστα ζώα ή γενικά τροφίμων ή ποτών που είναι οπωσδήποτε επικίνδυνα για τη δημόσια υγεία (παρ. 5 του άρθρ. 57α του Αγορανομικού Κώδικα που προστέθηκε με το άρθρ. 5 του Νόμ. 802/78). ε)Η έκδοση αποφάσεων με τις οποίες να επιτρέπεται η πώληση εμπορευμάτων με μειωμένες τιμές, να καθορίζονται οι όροι και προϋποθέσεις με τις οποίες επιτρέπεται η πώληση με μειωμένες τιμές, ο χρόνος έναρξης και λήξης, ο τρόπος διάθεσης και κάθε σχετική λεπτομέρεια για τις πωλήσεις αυτές, με εξαίρεση τις τακτικές εκπτώσεις που διενεργούνται λόγω τέλους εποχής, στους μήνες Φεβρουάριο και Αύγουστο κάθε χρόνο (άρθρ. 15 του Νόμ. 802/1978). 2.Ειδικώτερα μεταβιβάζονται στο Νομάρχη Φθιώτιδας: α)Η έκδοση απόφασης για τον διορισμό των μελών του Διοικητικού Συμβουλίου της Πανελλήνιας έκθεσης Λαμίας (άρθρ. 4 του Νόμ. 214/75 ΦΕΚ 259Α/20-11-75). β)Η έκδοση απόφασης για τον διορισμό εκπροσώπου της εποπτεύουσας Αρχής στο Διοικητικό Συμβούλιο της Έκθεσης (άρθρ. 8 του Νόμ. 214/75). γ)Η έκδοση απόφασης, με πρόταση του Διοικητικού Συμβουλίου της έκθεσης, για την πρόσληψη ειδικών τεχνικών συμβούλων (άρθρ. 10 παρ. 2 του Νόμ. 214/75). δ)Η έγκριση της πρόσληψης και απόλυσης τακτικού μόνιμου προσωπικού της Έκθεσης (άρθρ. 10 παρ. 3 του Νόμ. 214/75). ε)Η έκδοση απόφασης για την πρόσληψη υπαλληλικού και εργατοτεχνικού προσωπικού, με σύμβαση εργασίας Ιδιωτικού Δικαίου (άρθρ. 10 παρ. 4 του Νόμ. 214/75). στ)Η έγκριση του προϋπολογισμού εσόδων και εξόδων και του απολογισμού και ισολογισμού της Έκθεσης (άρθρ. 11 παρ. 3 του Νόμ. 214/75). ζ)Η έγκριση για τη σύναψη δανείων, για τις ανάγκες της Έκθεσης (άρθρ. 11 παρ. 5 του Νόμ. 214/75). η)Η έκδοση απόφασης με την οποία εγκρίνονται και εφαρμόζονται κανονισμοί, που ψηφίζονται  από   το     Διοικητικό    Συμβούλιο    της      Έκθε(Μετά τη σελ. 206,776) Σελ. 206,777 Τεύχος ΣΤ51-Σελ.17 Νομαρχίες 2.Γ.α.136 σης, μέσα σε προθεσμία τριών μηνών από τη συγκρότησή του, με τους οποίους ρυθμίζονται οι συνεδριάσεις του Διοικητικού Συμβουλίου και της Εκτελεστικής Επιτροπής, οι αρμοδιότητες του Διευθυντή της Πανελλήνιας Έκθεσης Λαμίας, η διαχείριση, η τήρηση λογιστικών βιβλίων και λογιστικού συστήματος, η οργάνωση, διοίκηση και λειτουργία της Έκθεσης, η συμμετοχή εκθετών σ’ αυτήν και κάθε αναγκαία λεπτομέρεια (άρθρ. 14 του Νόμ. 214/75). 